Missatge: Movimiento Ciudadano aspira a obtenir 3 eurodiputatsRedacció - 13/03/2014 - 12.42h. Javier Nart i Albert Rivera han estat entrevistats a "El matí de Catalunya Ràdio". Movimiento Ciudadano, la formació que impulsa Ciutadans, aspira a obtenir fins a 3 diputats a les eleccions europees del 25 de maig. Actualment, el partit no té representació, però el seu candidat, Javier Nart, s'ha mostrat molt confiat al "El matí de Catalunya Ràdio" que ell, Joan Carles Girauta i Carolina Punset sortiran elegits.Davant les bones expectatives dels comicis europeus, el partit que lidera Albert Rivera es plantejarà abans de l'hivern que ve si fa el salt definitiu a tot Espanya i es presenta a les eleccions generals. Nart ho ha donat per segur, però tot seguit Rivera ho ha matisat. El líder de C's diu que s'està treballant el tema però que no s'ha arribat a cap conclusió.Javier Nart també s'ha referit a la polèmica sobre els comptes que el seu pare tenia a Suïssa i ha explicat que l'únic vincle amb Fèlix Millet era que compartien el mateix gestor. Nart ja ha declarat com a testimoni davant de la justícia per aquest fet.Escolta l'entrevista sencera a Javier Nart i Albert Rivera: http://www.catradio.cat/audio/797992/Javie

Resposta: http://www.vilaweb.cat/noticia/4178813/20140313/rivera-nart-topen-terribas-suposada-censura-ciutadans.html Rivera i Nart topen amb Terribas per una suposada censura a CiutadansLa periodista recorda al president de Ciutadans quantes vegades ha estat entrevistat als mitjans públics catalansXarxes socialsEnvia l'articleImprimeix l'articleConverteix a PDFEl president de Ciutadans, Albert Rivera, i el candidat a les europees, Javier Nart, han acusat avui els mitjans públics catalans d'haver censurat el partit, per instruccions dels directius d'aquests mitjans. Ho han dit en una entrevista de Mònica Terribas, al 'Matí de Catalunya Ràdio', amb força tensió. Terribas ha llegit un fragment del llibre de Rivera, 'Juntos podemos' (Espasa), en què aquest diu que alguns testimonis li havien fet saber que havien rebut instruccions de no parlar de Ciutadans. I Terribas ha recordat totes les vegades que polítics de Ciutadans, i ell en particular, havien estat convidats a parlar a Catalunya Ràdio.Heus ací un fragment de la tensa entrevista: